FI Euroopan unionin virallinen lehti C 282/9

Yhteisöjen tuomioistuimen tuomio (ensimmäinen jaosto) 1.10.2009 — Foshan Shunde Yongjian Housewares & Hardware Co. Ltd v. Euroopan unionin neuvosto, Euroopan yhteisöjen komissio, Vale Mill (Rochdale) Ltd, Pirola SpA, Colombo New Scal SpA ja Italian tasavalta

(Asia C-141/08 P) (1)

(Muutoksenhaku - Kauppapolitiikka - Polkumyynti - Kiinasta peräisin olevien silityslautojen tuonti - Asetus (EY) N:o 382/96 - Asetuksen 2 artiklan 7 kohdan c alakohta ja 20 artiklan 4 ja 5 kohta - Markkinataloudessa toimivan yrityksen asema - Puolustautumisoikeudet - Polkumyyntitutkimus - Määräajat, jotka on myönnetty yrityksille huomautusten esittämistä varten)

2009/C 282/16

Oikeudenkäyntikieli: ranska

Asianosaiset

Valittaja: Foshan Shunde Yongjian Housewares & Hardware Co. Ltd (edustajat: asianajaja J.-F. Bellis ja barrister G. Vallera)

Valittajan vastapuolet: Euroopan unionin neuvosto (asiamiehet: J.-P. Hix, barrister E. McGovern, solicitor B.O'Connor), Euroopan yhteisöjen komissio (asiamiehet: H. van Vliet, T. Scharf ja K.Talabér-Ritz), Vale Mill (Rochdale) Ltd, Pirola SpA, Colombo New Scal SpA (edustajat: rechtsanwalt G. Berrische ja rechtsanwalt G. Wolf), Italian tasavalta (asiamiehet: R. Adam ja avvocato dello Stato W. Ferrante)

Oikeudenkäynnin kohde

Valitus yhteisöjen ensimmäisen oikeusasteen tuomioistuimen (kuudes jaosto) asiassa T-206/07, Foshan Shunde Yongjian Housewares & Hardware v. neuvosto, 29.1.2008 antamasta tuomiosta, jolla ensimmäisen oikeusasteen tuomioistuin on hylännyt valittajan kanteen, jolla vaadittiin lopullisen polkumyyntitullin käyttöön ottamisesta Kiinan kansantasavallasta ja Ukrainasta peräisin olevien silityslautojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 23.4.2007 annetun neuvoston asetuksen (EY) N:o 452/2007 (EUVL L 109, s. 12) kumoamista siltä osin kuin sillä otetaan käyttöön polkumyyntitulli kantajan tuottamien silityslautojen tuonnissa — Oikeudellinen virhe, joka johtuu siitä, että ensimmäisen oikeusasteen tekemät toteamukset ovat aineellisesti virheellisiä, ja siitä, ettei ensimmäisen oikeusasteen tuomioistuimen toteaman puolustautumisoikeuksien loukkaamisen johdosta ole määrätty seuraamusta — Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annetun neuvoston asetuksen (EY) N:o 384/96 (EYVL L 56, s. 1) 2 artiklan 7 kohdan c alakohdan ja 20 artiklan 4 ja 5 kohdan tulkinta — Markkinataloudessa toimivan yrityksen käsite ja yritykselle, joka on polkumyyntitutkimuksen kohteena, mahdollisten huomautusten esittämistä varten annetun kymmenen päivän määräajan merkitys

Tuomiolauselma

1) Euroopan yhteisöjen ensimmäisen oikeusasteen tuomioistuimen asiassa T-206/07, Foshan Shunde Yongjian Housewares & Hardware vastaan neuvosto, 29.1.2008 antama tuomio kumotaan siltä osin kuin ensimmäisen oikeusasteen tuomioistuin on katsonut, että polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annetun neuvoston asetuksen (EY) N:o 384/96 20 artiklan 5 kohdan rikkominen ei ole vaikuttanut Foshan Shunde Yongjian Housewares & Hardware Co. Ltd:n puolustautumisoikeuksiin.

2) Lopullisen polkumyyntitullin käyttöön ottamisesta Kiinan kansantasavallasta ja Ukrainasta peräisin olevien silityslautojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 23.4.2007 annettu neuvoston asetus (EY) N:o 452/2007 kumotaan siltä osin kuin sillä otetaan käyttöön polkumyyntitulli Foshan Shunde Yongjian Housewares & Hardware Co. Ltd:n valmistamien silityslautojen tuonnissa.

3) Euroopan unionin neuvosto velvoitetaan korvaamaan kummassakin oikeusasteessa aiheutuneet oikeudenkäyntikulut.

4) Euroopan yhteisöjen komissio, Vale Mill (Rochdale) Ltd, Pirola SpA, Colombo New Scal SpA ja Italian tasavalta vastaavat omista oikeudenkäyntikuluistaan.

(1) EUVL C 158, 21.6.2008.